Shoppingcentret fik prisen ved et stort event i Tivoli i København, og METROPOL er meget begejstrede over anerkendelsen. - Vi er stolte over det skulderklap, vi har fået. Flere jurymedlemmer har været på besøg for med egne øjne at se centret. Grundigheden gør, at vi kan være ekstra stolte, siger Jane Melgaard Olesen, der er marketing manager i METROPOL, i en pressemeddelelse. Juryen begrunder blandt andet kåringen med, at det på trods af økonomisk krise, da centret åbnede, alligevel er lykkedes at skabe et attraktivt og helstøbt citycenter til glæde for forbrugerne. METROPOL har årligt 2,6 millioner besøgende og en omsætning på 366 millioner kroner.

Opsummering:
METROPOL i Hjørring fik torsdag aften den fornemme pris indenfor kategorien af shoppingcentre under 25.000 kvadratmeter.